Ljubljana, 19.2.2018

**Zadeva: Habilitacije – obvezni AVTOMATSKI TOČKOVNIK z bibliografijo**

HK UL je v sodelovanju z javnim zavodom IZUM vzpostavila sistem avtomatskega izpisa točkovnikov in bibliografije za vloge oddane po Merilih za volitve v nazive visokošolskih učiteljev, znanstvenih delavcev ter sodelavcev Univerze v Ljubljani z dne 25.10.2011 (in spremembe z dne 24.4.2012, 21.10.2014, 30.6.2015, 27.9.2016 in 18.10.2016) (»nova Merila«).

HK UL je na 20. redni seji, dne 10.1.2018 sklenila, da je za vsa habilitacijska področja, razen umetniških, če postopek poteka po novih Merilih, obvezna uporaba avtomatskega izpisa točkovnika in bibliografije za vse vloge, ki so oddane od dne 31.1.2018 dalje.

Avtomatski točkovnik in bibliografija bosta kandidatom v pomoč pri pripravi vlog, strokovnim službam članic in članom HK UL pa pri pregledu prispelih vlog.

Popravljanje podatkov v avtomatskem točkovniku in bibliografiji je možno v kategorijah, ki so označene z oranžno barvo.

V kolikor kandidati pri izpisu avtomatskega točkovnika in bibliografije opazijo težave oz. napačno točkovanje, naj o tem pisno obvestijo kadrovsko službo in knjižnico. ZF UL bo navedene morebitne napake v sistemu posredovala v reševanje IZUM-u.

**IZPIS** avtomatskega točkovnika in bibliografije je dostopen na naslednji povezavi: [**http://www.sicris.si/public/jqm/cris.aspx?lang=slv&opdescr=unil&opt=3&subopt=1**](http://www.sicris.si/public/jqm/cris.aspx?lang=slv&opdescr=unil&opt=3&subopt=1)

Kandidati morajo k vlogam, pripravljenih po novih Merilih, obvezno priložiti še podpisano **IZJAVO** k avtomatskemu točkovniku, povezava: [**http://www2.zf.uni-lj.si/si/habilitacije**](http://www2.zf.uni-lj.si/si/habilitacije), da so pregledali, preverili in popravili, če je bilo potrebno avtomatsko pripravljena točkovnik in bibliografijo.

 Dekan

 doc. dr. Andrej Starc